钦定古今图书集成/明伦汇编/闺媛典/第122卷 > 贾谅妻滑氏
## 钦定古今图书集成/明伦汇编/闺媛典/第122卷 > 贾谅妻滑氏

按《柏乡县志》：滑氏，贾谅妻，柏乡人。谅卒，子廷瑞尚幼。
滑事舅姑尽孝谨。家甚贫，抽丝辟纑，不避劳苦，时采
掇于野以自给。遣其子从师，告之曰：“汝父常为我言，
意奇汝也。不幸不克逮汝父之训。今我为汝母，顾不
能使汝成人，何面目见汝父于地下耶？”廷瑞奋励于
学，仕至度支。滑治家严谨，不妄笑语，廷瑞侍左右，伺
颜色然后敢言。戒之曰：“吾不能知国事，无过于家事，
惟谨而已。”诏旌其门。